
Comhairle Cathrach na Gaillimhe
Galway City Council

LEABHRÁN EOLAIS
OIFIGEACH IDIRCHAIDRIMH DON LUCHT SIÚIL
(Comhionann le Grád V)




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


4.00pm Dé Céadaoin 2ú Lúnasa 2023
_______________________________________________________________________
Comhairle Cathrach na Gaillimhe
Halla na Cathrach, Bothar an Choláiste, Gaillimh. H91X4K8

Rphost: recruitment@galwaycity.ie 
Teil: 091-536596









· [bookmark: _Hlk138410785]Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Céadaoin 2ú Lúnasa 2023. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha a sheoladh trí ríomhphost chuig recruitment@galwaycity.ie mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm Dé Céadaoin 2ú Lúnasa 2023. Cinntigh go bhfuil “Oifigeach Idirchaidrimh Don Lucht Siúil” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé Céadaoin 2ú Lúnasa 2023

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.
· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.


[bookmark: _Hlk138410833]	Post Mar Oifigeach Cóiríochta Don Lucht Siúil
CÚLRA
Is údarás áitiúil uirbeach í Comhairle Cathrach na Gaillimhe le breis agus 540 fostaithe thar 3 shuíomh laistigh den chathair, tá 18 gComhalta Tofa don Chomhairle a dhéanann ionadaíocht ar 3 bharda sa chathair. Tá buiséad ioncaim bliantúil de bheagán os cionn €113 milliún ag an gComhairle do 2023 agus cuireann sí raon leathan agus éagsúil de sheirbhísí poiblí ar fáil amhail páirceanna agus áineas, tithíocht, bainistiú an na ríochta poiblí, leabharlanna, pleanáil agus forbairt fhisiciúil, pobal, cultúr agus comhfhorbairt áite agus seachadadh tionscadal bonneagair. I measc na seirbhísí inmheánacha tá Airgeadas, TFC, Forbairt Daoine & Eagraíochta agus Gnóthaí Corparáideacha. Tá an Chomhairle tiomanta dá hacmhainn agus da hacmhainneacht athraithe a mhéadú chun seirbhís phoiblí fheabhsaithe a sholáthar.

Tá freagracht ar Chomhairle Cathrach na Gaillimhe as Cóiríocht don Lucht Siúil. Bainistíonn an tAonad Tithíochta agus Ionchuimsitheachta Sóisialta saincheisteanna a bhaineann leis an Lucht Siúil lena n-áirítear riachtanais chóiríochta an Luchta Siúil, bainistiú/rialú láithreán stad agus déileáil le carbháin an Luchta Siúil atá páirceáilte go mídhleathach. Tugann an Coiste Comhairliúcháin Áitiúil um Chóiríocht don Lucht Siúil tacaíocht don aonad ina chuid oibre, a bhfuil a chomhaltaí roghnaithe as oifigigh tithíochta, ionadaithe poiblí agus ionadaithe de chuid an Luchta Siúil.

Fáiltíonn Comhairle Cathrach na Gaillimhe roimh iarratais, ar an bhfoirm iarratais oifigiúil, ó dhaoine a bhfuil na cáilíochtaí cuí acu, ar mian leo go ndéanfaí iad a mheas don phost mar Oifigeach Idirchaidrimh don Lucht Siúil san Aonad Tithíochta agus Ionchuimsitheachta Sóisialta.

AN RÓL
Oibreoidh an tOifigeach Idirchaidrimh don Lucht Siúil mar chuid d’fhoireann le Rannóg Tithíochta Chomhairle Cathrach na Gaillimhe agus clúdóidh sé/sí limistéar feidhme na Cathrach in Oirthear agus in Iarthar na Cathrach. Oibreoidh an tOifigeach Idirchaidrimh don Lucht Siúil go príomha ar sholáthar seirbhísí, comhairle agus tacaíochta don Lucht Siúil i ngach ábhar a bhaineann le Tithíocht. Cuirfear béim faoi leith ar bheartais a fhorbairt agus a nuashonrú agus aird ar leith á tabhairt ar chearta daonna agus ar chomhionannas.

Tuairisceoidh an tOifigeach Idirchaidrimh don Lucht Siúil don Oifigeach Riaracháin i mBainistíocht Eastáit nó cibé duine eile a bheidh ainmnithe ag Príomhfheidhmeannach na Comhairle nó a c(h)uid Oifigeach tarmligthe agus oibreoidh sé go dlúth leis an Oifigeach Cóiríochta don Lucht Siúil, le Foireann Bainistíochta Eastáit, le Rannógh na Oibre Sóisialta. Le hAonaid Cothabhála agus Caipitil. Pléifidh an tOifigeach Idirchaidrimh don Lucht Siúil le hEagraíochtaí an Luchta Siúil agus le heagraíochtaí neamhrialtasacha agus freastalóidh sé/sí ar chruinnithe de réir mar is gá. Beidh roinnt dualgas le comhlíonadh lasmuigh de ghnáthuaireanta oibre.




[bookmark: _Hlk137468703]DUALGAIS AGUS FREAGRACHTAÍ




I measc dhualgais an phoist tá na nithe seo a leanas ach níl siad teoranta dóibh agus d’fhéadfadh go n-iarrfaí ar shealbhóir an phoist dualgais eile a d’fhéadfaí a shannadh dó/di ó am go chéile a chomhlíonadh de réir mar is cuí don phost agus go n-iarrfaí air/uirthi cur le forbairt an phoist fad a bheidh sé/sí sa phost.

· Seirbhís for-rochtana/chaidrimh pobail a chur ar fáil don Lucht Siúil agus a n-eagraíochtaí ionadaíocha le Cathair na Gaillimhe.
· Caidreamh láidir oibre a fhorbairt le baill an Luchta Siúil ar gach láithreán stad agus i ngach Sainchóiríocht don Lucht Siúil i gCathair na Gaillimhe agus sa cheantar máguaird.
· Tacaíocht a thabhairt do bhaill an Luchta Siúil ar gach gné den phróiseas iarratais ar thithíocht, lena n-áirítear an Próiseas CBL, an Próiseas Measúnaithe ar Riachtanas Tithíochta, an Próiseas Leithdháilte, agus Easpa Dídine.
· Cuairteanna rialta a thabhairt ar láithreáin oifigiúla agus neamhoifigiúla mar aon le cuairteanna baile ar Bhaill den Lucht Siúil.
· Oiliúint réamhthionóntachta ábhartha a chur ar don Lucht Siúil maidir le bánna stad agus cóiríocht cónaithe ghrúpa i gcomhpháirtíocht le hOifigigh Idirchaidrimh Eastát Tithíochta na Comhairle.
· Oibriú i gcomhar leis an bpobal i gcoitinne, lena n-áirítear cónaitheoirí reatha eastát tithíochta an údaráis áitiúil, i gcomhar le hOifigigh Idirchaidrimh um Bainistíocht Eastát Tithíochta, chun pobail imeasctha a thógáil agus a chothabháil.
· Plé le cónaitheoirí sainchóiríocht don Lucht Siúil chun rannpháirtíocht chónaitheoirí agus bainistíocht eastáit i sainchóiríocht don Lucht Siúil a fhorbairt agus a thacú.
· A bheith mar phríomhphointe teagmhála agus socruithe Chomhairle Cathrach na Gaillimhe a chomhordú maidir le seirbhísí a bhaineann le cóiríocht a sholáthar do bhaill an Luchta Siúil agus déileáil le haon ghearáin/ceisteanna a thagann chun cinn ó lá go lá.
· Tacaíochtaí iarthionóntachta cuí a chomhordú agus/nó a sholáthar do theaghlaigh a bhfuil cóiríocht dhíreach faighte acu ó Chomhairle Cathrach na Gaillimhe, lena n-áirítear forbairt agus cur i bhfeidhm clár cothabhála tionóntachta i gcomhairle leis na teaghlaigh agus soláthraithe seirbhísí tacaíochta eile nuair is gá.
· Cur leis an obair maidir le pleanáil agus soláthar seirbhísí oiriúnacha don Lucht Siúil i gcoitinne agus dea-chaidreamh idir an Lucht Siúil agus Pobail Socraithe a chur chun cinn m.sh., Tionscnaimh Imeasctha idir an Lucht Siúil agus Pobail, Tionscadail Forbartha don Lucht Siúil srl.
· Cabhrú leis an Meastachán Bliantúil ar Chóiríocht do Theaghlaigh an Luchta Siúil a chur i gcríoch.
· Idirchaidreamh a dhéanamh agus cabhrú le hullmhú agus le cur i bhfeidhm an Chláir Chóiríochta don Lucht Siúil.
· Ionchur faisnéise a éascú ar gach Sainchóiríocht don Lucht Siúil i réimsí ar nós Bainistíocht Eastáit, ceardlanna Feasachta ar Shábháilteacht ó Dhóiteán agus ábhair ábhartha eile.
· Idirchaidreamh a dhéanamh le haon eagraíochtaí reachtúla agus deonacha a oibríonn ar son an Luchta Siúil agus/nó leis an Lucht Siúil.
· Tabhairt faoi fheidhmeanna riaracháin de réir mar a éilíonn an ról.
· Oibriú i gcomhréir le beartais agus le nósanna imeachta uile na Comhairle.
· A chinntiú go gcomhlíontar na freagrachtaí gairmiúla agus reachtúla go léir sa réimse cúraim leanaí, i gcomhar leis an nGníomhaireacht um Leanaí agus an Teaghlach.
· Cruinnithe agus comhairliúcháin idir an tAonad Cóiríochta don Lucht Siúil agus teaghlaigh a éascú chun an Clár Cóiríochta don Lucht Siúil a chur chun cinn.
· Beartais agus nósanna imeachta a bhaineann leis an Lucht Siúil a fhorbairt, a athbhreithniú agus a nuashonrú go réamhghníomhach agus béim faoi leith ar chearta an duine agus ar dhínit.
· Tionscnaimh a thabhairt isteach a ardaíonn feasacht chultúrtha an Luchta Siúil don fhoireann laistigh den Chomhairle agus don phobal i gcoitinne.
· Gach dualgas a bhaineann le capaill ar strae faoin bhfeidhm Rialaithe Capall, Beartas agus Fodhlíthe na Comhairle ina leith seo a fhorbairt agus a chothabháil.
· Déileáil le carbháin, leantóirí atá páirceáilte go mídhleathach agus le campaí mídhleathacha, Fógraí Reachtúla a eisiúint agus freastal ar an gCúirt ina leith seo mar is gá.
· Cabhrú le haon saincheisteanna bainistíochta eastáit maidir le Cóiríocht don Lucht Siúil agus cuidiú leo a réiteach.
· Gearáin faoi iompar frithshóisialta agus saincheisteanna bainistíochta eastáit i gCóiríocht don Lucht Siúil a fhiosrú.
· Litreacha rabhaidh a eisiúint, comhaid dlí a ullmhú, agus freastal ar an gCúirt chun fianaise a thabhairt nuair is gá.
· Beidh ar an iarrthóir a cheapfar carr a thiomáint le haghaidh ról an Oifigigh Idirchaidrimh don Lucht Siúil.
· A leithéid de dhualgais eile faoin bpost a chomhlíonadh a d’fhéadfadh iad a shannadh ó am go ham.
· Straitéis Bainistíochta Eastát a chur i bhfeidhm do Shainchóiríocht don Lucht Siúil lena n-áirítear láithreáin Stad.
























CÁILÍOCHTAÍ DON PHOST MAR INIÚCHÓIR INMHEÁNACH





1. Dea-theist: 
Ba chóir go mbeadh dea-theist ag iarrthóirí

2. Sláinte: 
Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.  Féadfar a éileamh ar iarrthóirí roghnaithe scrúdú leighis tosaigh a dhéanamh, agus aon scrúduithe leighis bhreise a bheadh de dhíth le linn a fhostaíochta/fostaíochta mar Oifigeach Cóiríochta Don Lucht Siúil a dhéanamh faoi chleachtóir leighis cáilithe arna ainmniú ag an Údarás Áitiúil.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.











4.	Oideachas, Oiliúint, Taithí, Etc.:

Ní mór do gach iarratasóir, ar an dáta deiridh a nglacfar le Foirmeacha Iarratais comhlánaithe, fianaise ar an méid seo a leanas a sholáthar:

(i) (a) Grád D ar a laghad (nó Pas), ag Ardleibhéal nó Gnáthleibhéal, i gcúig ábhar (nó ceithre ábhar má tá Gaeilge san áireamh) ón liosta ceadaithe ábhar atá sonraithe le haghaidh Scrúdú na hArdteistiméireachta Bunaidh nó Clár Gairme na hArdteistiméireachta na Roinne Oideachais lena n-áirítear Gaeilge agus/nó Béarla agus ceann de na hábhair seo a leanas: Matamaitic, Cuntasaíocht, Eagrú Gnó nó Eacnamaíocht, 

Agus

(b) Grád C (nó Onóracha) ar a laghad i bpáipéir Ardleibhéil (nó Onóracha) i dtrí ábhar sa scrúdú sin (nó dhá ábhar má tá Gaeilge agus/nó ceann acu seo a leanas san áireamh: Matamaitic, Cuntasaíocht, Eagrú Gnó nó Eacnamaíocht), 

Nó

(ii) Caighdeán inchomparáide i scrúdú coibhéiseach, 

Nó

(iii) Cáilíocht tríú leibhéal ag caighdeán céime ar a laghad, 


[bookmark: _Hlk135218695]*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.












[bookmark: _Hlk138179636]Inmhianaithe ach níl sé riachtanach:

Tá sé inmhianaithe, ar an dáta is déanaí chun foirmeacha iarratais a fháil, go mbeidh na tréithe seo a leanas ag an an t-iarrthóir:

· Caighdeán maith oideachais – tá cáilíocht i bhforbairt pobail, i dtithíocht shóisialta nó i mbainistíocht eastáit inmhianaithe, ach níl sé riachtanach,

· Taithí ábhartha shásúil 3 bliana ar a laghad ag obair le teaghlaigh leochaileacha agus/nó imeallaithe.

· Eolas agus tuiscint ar shaincheisteanna a théann i bhfeidhm ar an lucht siúil agus ar ról an údaráis áitiúil maidir le tithíocht agus tacaíochtaí eile do ghrúpaí leochaileacha agus/nó imeallaithe.

· Feasacht ar phríomhreachtaíocht lena n-áirítear ach gan a bheith teoranta do – cosaint leanaí, tithíocht agus rialtas áitiúil.




Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.

















	INNIÚLACHTAÍ DON PHOST

Áirítear ar phríomh-inniúlachtaí an phoist na hinniúlachtaí seo a leanas agus beifear ag súil go mbeidh ar chumas iarrthóirí dóthain fianaise a léiríú ina bhfoirm iarratais go bhfuil siad inniúil ar gach ceann díobh seo a leanas.  Tabhair aird ar leith orthu seo agus an fhoirm iarratais á líonadh isteach agat de bhrí gur ar an eolas a thugann na hiarrthóirí a bhunófar aon phróiseas ghearrliosta nó agallaimh:
	[bookmark: _Hlk138320954]Inniúlacht
	Iompraíochtaí 

	Bainistíocht
& Athrú
	· Eolach ar chuspóir na rannóige agus a tosaíochtaí.
· Forbraíonn agus cothaíonn caidrimh oibre dearfacha, táirgiúla agus tairbhiúla i gcomhthéacs oibre chun riachtanais pobal mionlaigh a aithint agus aghaidh a thabhairt orthu.
· Déanann sé/sí dea-chleachtais rialachais a leabú i ngníomhaíochtaí, i gcleachtais agus i bpróisis laethúla.
· Déanann sé/sí athrú a bhainistiú go héifeachtach, cothaíonn sé/sí cultúr cruthaitheachta agus déanann sé/sí cur in aghaidh an athraithe a shárú. 

	Torthaí a Bhaint Amach
	· Fadhbanna a aithint agus páirteach i réitigh a aimsiú agus i gcur i bhfeidhm na réiteach sin.
· Déanann sé/sí obair agus acmhainní a phleanáil agus a chur in ord tosaíochta go héifeachtach ag féachaint do thosaíochtaí corparáideacha agus do chuspóirí oibriúcháin.
· Déanann sé/sí caighdeáin seirbhíse agus cúram custaiméirí ar ardchaighdeán a chur ar bun
· Gníomhaíonn sé/sí go cinntitheach agus déanann sé/sí cinntí tráthúla, eolasacha agus éifeachtacha, tá sé/sí in ann eolas ríthábhachtach a aimsiú agus aghaidh a tabhairt ar cheisteanna go loighciúil.
· Réamhghníomhach maidir le réimsí le feabhsú a aimsiú agus forbraíonn sé/sí moltaí praiticiúla lena gcur i bhfeidhm.


	Feidhmíocht Trí Dhaoine
	· Tugann sé sí ceannaireacht le dea-shampla chun fostaithe, soláthraithe seirbhíse agus úsáideoirí seirbhíse a spreagadh le torthaí agus seirbhís do chustaiméirí ar ardchaighdeán a bhaint amach.
· Bainistíonn sé/sí feidhmíocht daoine aonair agus foirne go héifeachtach chun pleananna, spriocanna agus cuspóirí oibriúcháin a bhaint amach.
· Déanann sé/sí coimhlint a aithint agus a bhainistiú go héifeachtach.
· Glacann sé le treoir, cuireann sé go dearfach leis an bhfoireann.
· Déanann sé/sí Cumarsáid go hÉifeachtach.


	Eolas & Tuiscint ar Rialtais Áitiúil

	· Eolas ar struchtúr agus ar fheidhmeanna an rialtais áitiúil.
· Eolach ar shaincheisteanna rialtais áitiúil agus molann sé/sí cuir chuige cleachtais a mholadh chun aghaidh a thabhairt orthu.
· Tuairimí soiléire réadúla ar threochtaí as seo amach agus ar threo straitéiseach an rialtais áitiúil.





PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post an Oifigeach Foirne (Imlitir EL 01/2023):

	Point
	01/03/2023

	1
	€47,339

	2
	€48,811

	3
	€50,285

	4
	€51,761

	5
	€53,248

	LSI 1
	€54,981

	LSI 2
	€56,721



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €47,339

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.


Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 
Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.







Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.















	LEAGAN AMACH AN CHOMÓRTAIS 


Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  

































EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Céadaoin 2ú Lúnasa 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

